“Dumela, Koko,” a realo, a gokara koko wa gagwe.
“Agaa,” a realo mmago Zahara a etla lebating. “E beye khaonthareng ya morale, re tlo e ja ka matena.”
“Ke fela pelo ya go e ja,” a realo Zahara. “E nkga bose.”
“Ke tlo dira teye,” a realo Tate a le ka moraleng. “Lena ba bararo le ka dula sofeng la iketla. Nkane le sa bogele TV?”
Ka nako yeo Zahara a kwa sellathekeng sa tatagwe se lla gomme a mo kwa a bolela ka sona.
Koko le Mma ba be ba lebeletše lenaneo le ba le ratago la TV.
E se kgale lenaneo la Mma le Koko la TV la fela gomme e be e le nako ya matena. Mma o ile a ya ka moraleng a tšea borotho, salate le kgogo ya go bešwa. O butše phakhethe, a ntšha kgogo a e bea poleiting. Aa! Mma a tomola mahlo ka makalo. Go na le seo se sego gona! Serope se sengwe ga se gona.
“Aowa, Mma,” a realo Zahara. “Ka nnete, ga se nna.”
“O na le nnete?” Mma a botšiša.
“Ka NNETENNETE Mma,” a realo Zahara a bonala a tshwenyegile.
Mma a se sa bolela. A ya ka ntle fao Malome Joe a bego a lokiša sefatanaga sa gagwe.
Seyalemoya sa Malome Joe se be se llela godimo. “O rileng?” a goeletša.
“O JELE SEROPE KA MORALENG?” Mma a goeletša go feta mmino.
“Ee, hle, ke tla rata go ja kgogo, le galase ya senotšididi gape,” a realo.
Mma a hemela godimo. O ile a ya mohlareng wa menko o mogolo sekhutlwaneng ya tšhengwana. Moratho wa Zahara wa mošemane, David, le mogwera wa gagwe wa potego, Lebo, ba be ba bapala makaleng.
“Agaa, o bolela gabotse, ke nako ya matena?” a realo David. “Re swerwe ke tlala kudu.”
“Ga se a se ja,” a realo Lebo. “Re be re bapala mohlareng ka nako yohle.”
“Mogongwe mosadi wa lebenkeleng le legolo o se tšere,” Zahara a šišinya bjalo.
Mma o ile a mimila nko ya gagwe, a phumula mahlo a gagwe. “Se se ka se thuše!” a realo. “Mabenkele a magolo ga a dumelelwa go dira se. Re tla boelela lebenkeleng le legolo ra re ba re fe kgogo ye nngwe ya go bešwa.”
“Nka go thuša ka eng Mosadi?” a botšiša.
Mma a bethabethiša maoto a gagwe gomme a leta. Gateetee mosadi wa khaontara ya dikgogo tša go bešwa a tla a kitima. “Nka le thuša?” a botšiša.
“Aowa, ga se ka se tšea,” a realo mosadi. “Ke loketše kgogo ya go bešwa ya go felela ka phakhetheng ka efa Koko.”
“Aowaowaowa!” a realo Mma. “Ke rile ge ke bula mokotla wa kgogo gae ka hwetša serope se se gona!”
“Aowaowa,” a realo Mma. “Ke tsentše mosadi wa lebenkeleng le legolo bothateng a se a dire selo.”
Molaodi o ile a belaela kudu ge a ba bona – GAPE! “Aowaowa, bothata ke eng bjale?” a ipotšiša. “Mosadi yola o tlile go nkgadimola gape.”
Efela Mma ga se a mo kgadimola.
Molaodi o ile a topa inthakhomo. “Mosadi wa Khaonthara ya Dikgogo tša go Bešwa, Mosadi wa Khaonthara ya Dikgogo tša go Bešwa, etla ofising ya molaodi ka pela hle.”
Mosadi o ile a thabela goja kgogo le khekhe ka matena. Efela Zahara o ile a nyama. “O fane ka khekhe ya tšhokolete,” a realo.
Ka morago ga matena bohle ba ile ba ja selai sa khekhe – Mma, Tate, Koko, Malome Joe, Zahara, David le Lebo. Efela selai se segolo se ile go Zahara, ka ge e be e le mosetsana wa Tate wa go kgethega.